
Nr. 406

R A P O R T

asupra proiectului de Lege privind aprobarea Ordonanţei Guvernului nr.64/2002 pentru modificarea şi completarea Ordonanţei de urgenţă a Guvernului nr.214/1999 privind acordarea calităţii de luptător în rezistenţa anticomunistă  persoanelor condamnate pentru infracţiuni săvârşite din motive politice, persoanelor împotriva  cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România.

În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege privind aprobarea Ordonanţei Guvernului nr.64/2002 pentru modificarea şi completarea Ordonanţei de urgenţă a Guvernului nr.214/1999 privind acordarea calităţii de luptător în rezistenţa anticomunistă  persoanelor condamnate pentru infracţiuni săvârşite din motive politice, persoanelor împotriva  cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România, trimis cu adresa nr.406 din 3  septembrie 2002, înregistrat sub nr.31/720 din 4  septembrie 2002.

Cu avizul nr.1112 din 28 august 2002, Consiliul Legislativ a avizat favorabil proiectul ordonanţei Guvernului  care este supus aprobării prin prezentul proiect de lege.

Comisia pentru drepturile omului, culte şi problemele minorităţilor naţionale, cu adresa nr.25/501 din 12 septembrie 2002, a avizat favorabil proiectul de lege, cu un amendament.

Obiectul de reglementare  al ordonanţei Guvernului, supusă aprobării prin prezentul proiect de lege, îl constituie modificarea  şi completarea Ordonanţei de urgenţă nr.214/1999, în ceea ce priveşte regulile de funcţionare a Comisiei pentru constatarea calităţii de luptător în rezistenţa anticomunistă, precum şi prelungirea până la data de 31 decembrie 2002 a  termenului de depunere a cererii de constatare a calităţii de luptător în  rezistenţa anticomunistă.

În raport de obiectul şi conţinutul său, proiectul de lege face parte din categoria legilor ordinare.

Potrivit prevederilor art.60 din Regulamentul Camerei Deputaţilor, membrii comisiei au examinat proiectul de lege şi amendamentul depus, în şedinţa din 25 septembrie 2002. La comisie a participat, în calitate de invitat, doamna Nicoleta Iliescu, director din partea Ministerului Justiţiei.

Din numărul total de 24 de memebri ai Comisiei, la şedinţă au  fost prezenţi 22  de deputaţi.

După dezbatere, s-a hotărât, cu unanimitate de voturi, ca proiectul  de  Lege privind aprobarea Ordonanţei Guvernului nr.64/2002 pentru modificarea şi completarea Ordonanţei de urgenţă a Guvernului nr.214/1999 privind acordarea calităţii de luptător în rezistenţa anticomunistă  persoanelor condamnate pentru infracţiuni săvârşite din motive politice, persoanelor împotriva  cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România,  să fie supus spre dezbatere şi adoptare plenului Camerei Deputaţilor, cu  amendamente admise, astfel cum rezultă din anexă, care face parte integrantă din prezentul raport.

ANEXA

Amendamente admise:

Nr.

crt.
Text iniţial
Text propus de Comisie 

(autorul amendamentului)
Motivare

0.
1.
2.
3.

1.
     Articol unic. – Se aprobă Ordonanţa Guvernului nr.64/2002 pentru modificarea  şi completarea Ordonanţei de urgenţă a Guvernului nr.214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, persoanelor împotriva cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România, adoptată în temeiul art.1 pct. II poz. 2 din Legea nr.411/2002 privind abilitarea Guvernului de  a emite ordonanţe şi publicată în Monitorul Oficial al României, Partea I,  nr.647 din 31 august 2002.
      Articol unic. – Se aprobă Ordonanţa Guvernului nr.64/2002 pentru modificarea  şi completarea Ordonanţei de urgenţă a Guvernului nr.214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, persoanelor împotriva cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România, adoptată în temeiul art.1 pct. II poz. 2 din Legea nr.411/2002 privind abilitarea Guvernului de  a emite ordonanţe şi publicată în Monitorul Oficial al României, Partea I,  nr.647 din 31 august 2002, cu următoarea modificare:


     Pentru respectarea normelor de tehnică legislativă.

2.
     Text din ordonanţă.

     “2. Alineatul (1) al  articolului 5 se modifică şi va avea următorul cuprins:

     “(1) Cererea poate  fi introdusă de persoana condamnată sau supusă unei măsuri administrative abuzive ori, după  decesul acesteia, de soţul sau rudele până la gradul al patrulea inclusiv, până, cel mai târziu la 31 decembrie 2002”.
     “2. Alineatul (1) al  articolului 5 se modifică şi va avea următorul cuprins:

     “(1) Cererea poate  fi introdusă de persoana condamnată sau supusă unei măsuri administrative abuzive ori, după  decesul acesteia, de soţul sau rudele până la gradul al patrulea inclusiv, până, cel mai târziu la 31 decembrie 2003”.

     Autorul amendamentului: Comisia pentru drepturile omului, culte şi problemele minorităţilor naţionale.
     Se justifică  prelungirea termenului, având în vedere solicitările numeroase din teritoriu, în special după adoptarea Legii nr.528/2001 de aprobare a Ordonanţei Guvernului nr.214/1999, care a intrat în vigoare după expirarea termenului limită de aprobare a respectivei ordonanţe.

                                                 PREŞEDINTE,                                                                SECRETAR,

                                      Prof. univ. dr. Ion NEAGU                                                  Carmen Dumitriu

redactat

